**Amor? O, ce amară fericire…**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amor? O, ce amară fericire,

Cât dulce chin e în acest cuvânt!

Un zâmbet e în zile de mâhnire,

Un soare e la 'ntunecos avânt.

Ș'atunci prin casă - un dulce geniu trece

Frumos și blând... părea că-i geniul vinei

Celei mai mândre 'n astă lume rece...

O taină poartă în zâmbirea finei

Frumoasei guri, ce nici prin gând ne trece,

Care-i e taina; iară geniul cine-i?

Tu mă urmezi adânc în somn

Pe luciul visurilor mele,

Plutind, al gândurilor Domn,

Ca luna ce se prinde

Cu dulcea ei icoană

Pe fața unui lac.